<classify> MWANDISHI WETU MBEYA Wataalamu wa dawa za usingizi katika Hospitali yaRufaa ya kanda ya Mbeya wamepewa mafunzo ya matumizi ya dawa hizo ili kupunguzaathari zinazoweza kujitokeza wakati wa utoaji huduma hiyo. Akizungumza wakati wa ufunguzi wa mafunzo hayo yasiku tatu Mganga Mkuu wa Mkoa wa Mbeya, Dk. Salum Manyata amesema wataalamu haowanajukumu kubwa la kuboresha utoaji wa huduma za dawa za usingizi kwa kinamama wajawazito wakati wa upasuaji. Ni vema washiriki wakatumia fursa hii walioipataya mafunzo ya kujengewa uwezo ilikutekeleza yale ambayo wameyapata kwa kutoa huduma salama na sahihi kwawajawazito. Dk. Manyata amewaasa wataalamu hao kupelekamrejesho wa masuala mbalimbali mapya waliyoyapata kwa wengine katika vituo vyaowatakaporejea ili kuhakikisha taratibu zote zinasimamiwa vizuri. Mafunzo hayo yanatolewa na wakufunzi kutoka ndanina nje ya nchi na kushirikisha wataalam 35 wa dawa za usingizi kutoka Nyanda zaJuu Kusini na kufadhiliwa na Chama cha Madaktari Bingwa wa dawa za usingizi duniani WFSA kwakushirikiana na Chama cha Madaktari Bingwa wa dawa za usingiizi Tanzania SAFE kwa malengo ya kuwajengea uwezowatoa huduma ya dawa ya usingizi katika vituo vya afya na hospitali .  <topic>: AFYA 